《送清老弟归荆湖幕》
宋代·蒲寿宬

驱车出闽峤，微宦历江湖。
沙塞马蹄疾，水天鸿影孤。
楚天时卧鼓，蜀道日飞刍。
万里戎旃客，何当表丈夫。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。